section_heading: Drugi svjetski rat
paragraph_text: mini|U.S. Army Air Forces Noorduyn C-64 Norseman Glenn Miller je bio prestar da bi bio unovačen u vojsku, ali se prijavio kao dragovoljac i dobio čin kapetana, da bi kasnije kao vođa orkestra dobio čin majora u Zračnim snagama vojske SAD-a. Miller je 15. prosinca 1944. poletio iz vojne baze Twinwood pored Bedforda u Engleskoj prema Parizu, gdje ga je čekao njegov orkestar Army Air Force Band s kojim je trebao proslaviti upravo oslobođeni glavni grad Francuske. No njegov zrakoplov, C-64 Norseman, nestao je tijekom leta negdje iznad kanala La Manche: zrakoplov nije nikada pronađen, iako je bilo nekoliko pokušaja.